Helēna Mārnija

Biogrāfija

Helēna Mārnija piedzima Glāzgovā, Skotijā un tur uzauga.Viņa apguva klasisko klavierspēli, kuru apguva Skotijas Karaliskajā Mūzikas un Drāmas akadēmijā, Glāzgovā. Viņa izstājās no akadēmijas pirms studēšanas Liverpūles universitātē, saņemot bakalaura grādu 1999. gadā popmūzikā.
1999. gada vasarā Liverpūles producenti un dīdžeji Daniels Hants un Rūbens Vū iepazinās ar studentēm Helēnu Mārniju (caur vairākiem dīdžeju koncertiem) un Miru Arojo (caur savstarpēju draugu). Tā kā visiem bija līdzīgas intereses mūzikā, viņi izveidoja elektroniskās mūzikas grupu Ladytron tajā pašā gadā. Kopš tā laika Mārnija uzstājas kā grupas vadošā dziedātāja, kā arī spēlē sintezatoru un piedalās dziesmu vārdu rakstīšanā. 
2012. gada 24. maijā viņas grupas biedrs Daniels Hants paziņoja, ka viņš producētu Mārnijas solo albumu Islandē 2012.gada augustā.
2012. gada 16. septembrī Mārnija izveidoja kontu vietnē PledgeMusic, lai palīdzētu finansēt sava albuma īstenošanu. Albums tika producēts 2012. gadā Reikjavikā, pateicoties Danielam Hantam sadarbībā ar islandiešu mūziķi Bardi Johansonu. Mārnija piebilda, ka viņa gribēja "radīt elektronisku albumu vairāk ar popmūzikas elementiem un neiztrūkstošu vokālu".
Mārnija uzņēma savu pirmo solo muzikālo videoklipu 30.aprīlī Glāzgovā ar draugu grupu. 2013. gada 16. maijā viņa publicēja albuma vāciņu un virsrakstu Crystal World. 2013. gada 29. maijā Mārnija izlika muzikālo videoklipu savā oficiālajā YouTube kontā, ko producēja Maikls Šeringtons viņas singlam "The Hunter".
Pēc dažām atlikšanām Mārnija laida klajā savu debijas albumu Crystal World 2013. gada 11. jūnijā. Pēc PledgeMusic CD kopiju piegādāšanas 2013. gada jūlijā Crystal World tika izsniegts veikalam Les Disques Du Crépuscule 2013. gada augustā.
Mārnija atzīmēja Record Store dienu 2014. gada aprīlī ar ierobežotu 12 collu singlu, The Hunter Remixed, ar Stīvena Morisa remiksiem priekšgalā (no Joy Divison/New Order) un Glāzgovas elektroniskās mūzikas radikāļiem Roman Nose, kā arī dziesmas albuma versiju, plus dziesmas Sugarland Marka Rīdera remiksu. Singls tika ierobežots līdz 500 kopijām caurspīdīgā vinilā. Tika izlaists arī Džeimsa Sleitera muzikālais videoklips "Hearts on Fire" tajā pašā dienā. 
2014. gada 9. septembrī viņa laida klajā jaunu singlu "Wolves" no gaidāmā otrā solo albuma, ko sākotnēji bija plānots izlaist 2015. gadā. Dziesmu producēja Džonijs Skots un tā tika izlaista vietnē iTunes 2014. gada 14. septembrī. Muzikālais videoklips tika publicēts vietnē YouTube 17. septembrī, to kopīgi producēja Mārnija un Maikls Šeringtons. 2015. gada 18. aprīlī (Record Store dienā), "Wolves" ar Marsheaux remiksu B-pusē tika izlaists uz 7 collu vinila, kā ierobežota versija (500 kopijas).
2015. gadā Mārnija izpildīja vokālu Bang Gang dziesmai "Silent Bite". 2016. gadā viņa sadarbojās ar mūziķi RM Hubbert dziesmā "Sweet Dreams".
2017. gada 24. janvārī viņa izlaida savu pirmo singlu ar virsrakstu "Alphabet Block" no gaidāmā solo albuma Strange Words and Weird Wars. Otrais singls, "Lost Maps" tika izdots 30. martā un muzikālais videoklips dienu vēlāk.

Tūre

2015. gadā Mārnija sāka tūri kā solo māksliniece kopā ar savu mūzikas grupu, kas sastāv no Emeras Tumiltijas (sintezators un fona vokāliste), Džonija Skota (ģitāra, sintezators) un Pītera Kelija (bungas).Helēna izpildīja dziesmas no savas solo karjeras un dziesmas no Ladytron. Mārnija uzstājās Limā (Peru) un Santjago (Čīle) līdz šim.

Muzikālā ietekmēšanās

Helēna Mārnija uzauga, klausoties popmūziku, ko izpildīja Vitnija Hjūstone, Belinda Karlaila, Maikls Džeksons, Madonna, The Bangles, Karla Saimone un ABBA.
Viņa apgalvoja, ka ietekmējās arī no Keitas Bušas, Marijas Kallas un Džonijas Mičelas. Viņa pieminēja izpildītājus kā Bat for Lashed, MGMT, Fairport Convention, Seržs Gensburgs, Grimes un Chvrches kā favorītus.

Personīgā dzīve

Helēna Mārnija precējās 2011. gadā. Tuvu 2012. gada beigām viņa pārcēlās uz Glāzgovu, pēc dzīvošanas Londonā vairāk par desmitgadi.